

VLADA REPUBLIKE HRVATSKE

Zagreb, 3. ožujka 2022.

**PREDLAGATELJ**: Ministarstvo unutarnjih poslova

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **PREDMET:** | Prijedlog odluke o upućivanju žurne pomoći Republici Moldovi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_2022. donijela

**O D L U K U**

**o upućivanju žurne pomoći Republici Moldovi**

**I.**

Prihvaća se prijedlog Ministarstva unutarnjih poslova dostavljen Vladi Republike Hrvatske aktom, KLASA: 011-02/22-01/56 URBROJ: 511-01-152-22-2 od 1. ožujka 2022. godine, o upućivanju žurne pomoći Republici Moldovi u ukupnoj protuvrijednosti od 1.751.928,00 kuna.

**II.**

Zadužuje se Ministarstvo unutarnjih poslova – Ravnateljstvo civilne zaštite da organizira slanje žurne pomoći Republici Moldovi u protuvrijednosti od 1.751.928,00 kuna, a prema popisu iskazanih potreba i prioriteta koji je Republika Moldova dostavila putem Mehanizma Unije za civilnu zaštitu.

Žurna pomoć iz stavka 1. ove točke osigurava se iz raspoloživih zaliha Ministarstva unutarnjih poslova – Ravnateljstva civilne zaštite kako slijedi:

- agregat za struju (5 komada)

- šator za 10 osoba (10 komada)

- krevet (100 komada)

- deka (1000 komada)

- kirurška maska (500 000komada)

- rukavica latex (500 000 komada)

- zaštitne naočale (40 000 komada).

Zadužuje se Ministarstvo unutarnjih poslova - Ravnateljstvo civilne zaštite da isporuku opreme iz stavka 2. ove točke koordinira putem Koordinacijskog centra za odgovor na hitne situacije Mehanizma Unije za civilnu zaštitu.

**III.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2022. godinu, na pozicijama Ministarstva unutarnjih poslova.

**IV.**

Ova Odluka stupa na snagu danom donošenja.

KLASA:

URBROJ:

Zagreb,

**PREDSJEDNIK**

**mr. sc. Andrej Plenković**

**O B R A Z L O Ž E NJ E**

S obzirom na postojeću situaciju u Republici Moldovi vezanu za priljev izbjeglica iz Ukrajine te sigurnosnog okruženja u kojoj se ta država nalazi, Republika Moldova zatražila je pomoć od međunarodnih institucija i veleposlanstava država članica Europske unije. Tražena pomoć iskazana je u Popisu koji čini različite vrste opreme i robe te je objavljen na zajedničkoj platformi (CECIS) Europske komisije Mehanizma unije za civilnu zaštitu Europskog centra za koordinaciju i odgovor 25. veljače 2022.

Kao izraz solidarnosti, Vlada Republike Hrvatske upućuje žurnu pomoć Republici Moldovi iz raspoloživih zaliha Ministarstva unutarnjih poslova, i to u obliku robe i opreme navedene u točki II. Odluke u protuvrijednosti od 1.751.928,00 kuna.

Također zadužuje se Ministarstvo unutarnjih poslova - Ravnateljstvo civilne zaštite da organizira slanje žurne pomoći iz točke II. ove Odluke Republici Moldovi putem Mehanizma Unije za civilnu zaštitu (Koordinacijski centar za odgovor na hitne situacije).